घर में घुसकर की मारपीट लाइसेंसी राइफल ले गए
थानासिटी पुलिस ने मोहल्ला संतपुरा निवासी एक व्यक्ति की शिकायत पर घर में घुस कर हमला करने के आरोप में 6 लोगों के खिलाफ दर्ज किया है।
पुलिस को दी शिकायत में गुरनाम सिंह निवासी मोहल्ला संतपुरा ने बताया कि वह नया घर बना रहा है। 26 दिसंबर को वह घर की दीवारों को पानी लगा रहा था। दीवारों का पानी बहता हुआ गली में चला गया।
पानी को लेकर पड़ोसी राज ने उसके साथ गाली-गलौच किया और वहां से चला गया। इसके बाद रात्रि करीब 8:30 बजे उसकी प|ी कुलविंदर कौर, भाभी और बच्चे घर में मौजूद थे और बैड पर लाइसेंसी 12 बोर राइफल पड़ी थी।
पड़ोसी राज के लड़के पवित्र सिंह उर्फ पित्ता, प्रगट सिंह उर्फ भागू, राज की साली का लड़का जसप्रीत सिंह उर्फ जस्सा निवासी गुलजार नगर आरसीएफ, लब्बा, फौजी निवासी कपूरथला और अन्य 4-5 महिलाएं तेजधार हथियार लेकर आईं और घर में दाखिल होने लगीं। उसने विरोध किया तो हमलावरों ने उससे मारपीट की और घर का मुख्य गेट तोड़कर घर में घुस गए। इस दौरान आरोपी बैड पर पड़ी राइफल लेकर फरार हो गए। सिटी पुलिस ने मामले की जांच करते हुए सभी आरोपियों पर मामला दर्ज कर लिया है।
hne_Deva hin_Deva hin_Deva hin_Deva hin_Deva